লাভর কর্নিলভ
লাভর জর্জিয়েভিচ কর্নিলভ (রুশ: Лавр Гео́ргиевич Корни́лов, আ-ধ্ব-ব: [ˈlavr kɐrˈnʲiləf]; ১৮ আগস্ট, ১৮৭০ - ১৩ এপ্রিল, ১৯১৮) ছিলেন জারের আমলে রুশ সৈন্যবাহিনীর জেনারেল ও রাজতন্ত্রী। ১৯১৭ সালের জুলাই থেকে রুশ সৈন্যবাহিনীর সর্বোচ্চ অধিনায়ক, সেপ্টেম্বরে প্রতিবিপ্লবী বিদ্রোহে নেতৃত্ব দেন। বিদ্রোহ দমনের পর ধৃত ও কারাগারে নিক্ষিপ্ত হন, জেল থেকে দন অঞ্চলে পালিয়ে যান এবং সেখানে শ্বেতরক্ষী 'স্বেচ্ছাবাহিনীর' একজন সংগঠক হয়ে ওঠেন এবং পরে তার সেনাপতি হন। ইয়েকাতেরিনোদারের নিকট যুদ্ধে নিহত হন।